Н А Р Е Д Б А

ЗА ПОЕМАНЕТО, ОБСЛУЖВАНЕТО И УПРАВЛЕНИЕТО НА

ОБЩИНСКИЯ ДЪЛГ

                   

Глава първа

ОБЩИ ПОЛОЖЕНИЯ
 

            Чл. 1. С тази наредба се уреждат условията и редът за поемане на общински дълг, за издаване на общински гаранции и видовете общински дълг, съгласно Закона за общински дълг.

            Чл. 2. Общината провежда консервативна финансова политика с оглед осигуряването на стабилно и добро финансово състояние в краткосрочен и дългосрочен аспект.

            Чл.3.Общината поема дългосрочен дълг в случаите, когато инвестиционната програма не може да се финансира с бюджетни приходи.

 
Глава втора

ОБЩИНСКИ ДЪЛГ
 

            Чл. 4. Общинският дълг включва всички финансови задължения, поети от името и за сметка на общината при спазването на Закона за общинския дълг и тази Наредба.

            Чл. 5. Общинският дълг се поема с решение на Общинския съвет и се формира от: 

1. емисии на общински ценни книжа;

2. дълг, поет с договори за общински заеми;

3. изискуемите общински гаранции - финансови задължения възникнали в резултат на активиране на издадена от общината гаранция;

4. безлихвените заеми, отпуснати по реда на Закон за публичните финанси, включително възмезно финансиране по чл.103 ал.3 от закона;

            Чл. 6. Общината може да поема дългосрочен дълг за:

            1. финансиране на инвестиционни проекти в полза на гражданите на Община Гулянци;

           2. рефинансиране на съществуващ дълг;
           3. предотвратяване и ликвидиране на последиците от форсмажорни обстоятелства;
           4. осигуряване на плащания по изискуеми общински гаранции.

5.  финансиране на проекти чрез финансови инструменти по смисъла на чл. 2, т. 11 от Регламент № 1303/2013 на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (ОВ, L 347/320 от 20 декември 2013 г.), наричан по-нататък "Регламент № 1303/2013", от финансови посредници, избрани от "Фонд мениджър на финансови инструменти в България" ЕАД въз основа на открита, прозрачна, пропорционална и недискриминационна процедура;

6.  разплащане на просрочени задължения;

9. осигуряване на плащания по предоставени временни безлихвени заеми за сметка на централния бюджет по реда на Закона за публичните финанси.
          Чл. 7. (1) Общината може да поема краткосрочен дълг за финансиране на:

          1.  предоставяне на публични услуги при временен недостиг на средства, възникнал по време на изпълнението на бюджета;
          2. капиталови разходи,
          3. неотложни разходи за предотвратяване и ликвидиране на последиците от форсмажорни обстоятелства; 
         4. плащания по изискуеми общински гаранции.
5.  плащания по проекти, финансирани със средства от Европейския съюз;
6.  проекти чрез финансови инструменти по смисъла на чл. 2, т. 11 от Регламент 1303/2013 от финансови посредници, избрани от "Фонд мениджър на финансови инструменти в България" ЕАД въз основа на открита, прозрачна, пропорционална и недискриминационна процедура.
            (2) Краткосрочният дълг по ал. 1 трябва да бъде погасен в рамките на бюджетната година, в която е поет, но не по-късно от 25 декември на съответната година.
            (3) В случай, че краткосрочният дълг по ал. 1, т. 3 не може да бъде погасен в срока по ал. 2, той трябва да бъде поет за срок не по-дълъг от 6 месеца.

            Чл.8.Източници за обслужване на общинския дълг са:
            1. собствените приходи по чл. 6, ал. 1, т. 1 от Закона за общинските бюджети;
            2. общата изравнителна субсидия по чл. 34, ал. 1, т. 3 от Закона за общинските бюджети;

            3. държавните трансфери за делегирани от държавата дейности, без тези за екологични обекти, за инвестиционни проекти по чл. 4, т. 1 в случаите, когато няма неразплатени разходи за тези дейности.
            Чл. 9. Общинският дълг не е гарантиран от държавата и не представлява задължение за правителството освен в случаите, когато по съответния ред е издадена държавна гаранция.

           Чл. 10. (1) Общината може да договаря, поема и изплаща дълг в левове или в чуждестранна валута.
            (2) При преоценка на общински дълг или на гарантиран от общината дълг в левове задълженията, деноминирани в чуждестранна валута, се преизчисляват по курса на Българската народна банка към датата на преоценката.
            (3) Обезпечението на общински дълг не може да се осъществи чрез залог или ипотека на имущество - публична общинска собственост.
(4) Общината извършва текущо наблюдение за състоянието на дълга на търговските дружества с общинско участие в капитала, както и на останалите контролирани от общината лица, чиито средства и операции не са включени в общинския бюджет. 

            Чл. 11. (1) Кметът   на   общината   изготвя  годишен  отчет  за   състоянието  на общинския дълг  и  го  внася  в Общинския  съвет  като  неразделна  част  от  отчета  за изпълнението на общинския бюджет.
            (2) Общинският  съвет  приема с  решение  годишния   отчет  за  състоянието  на общинския дълг.

            Чл. 12. Сметната палата осъществява одит върху възникването и управлението на общинския и гарантирания от общината дълг и използването на дълговите инструменти.

 
Глава трета

ОГРАНИЧЕНИЯ НА РАЗМЕРА НА ДЪЛГА
 

            Чл. 13. С решението за приемане на общинския бюджет за съответната година Общинският съвет определя:
            1. максималния размер на новия общински дълг;
            2. общинските гаранции, които могат да бъдат издадени през годината;
            3. максималния размер на общинския дълг и общинските гаранции към края на бюджетната година.

            Чл. 14. (1) Годишният размер на плащанията по дълга във всяка отделна година не може да надвишава 25 на сто от общата сума на собствените приходи и общата изравнителна субсидия по последния заверен годишен отчет за изпълнението на бюджета на общината.

            (2) Номиналът на издаваните общински гаранции не може да надвишава 5 на сто от общата сума на собствените приходи и общата изравнителна субсидия по последния заверен годишен отчет за изпълнението на бюджета на общината.
            (3) Годишният размер на плащанията по дълга включва дължимите главница, лихви, такси, комисиони и други плащания по поетия от общината дълг, с изключение на дълга по чл. 5, т.5.

            (4) Когато предстоящо плащане по съществуващ дълг, който е предмет на рефинансиране, е дължимо на дата, предхождаща датата на поемане на рефинансиращия дълг, общината задължително заделя паричен резерв за предстоящото плащане по съществуващия дълг в рамките на размера, определен с ал. 1.

 

 

 
Глава четвърта

ПОЕМАНЕ НА ОБЩИНСКИ ДЪЛГ
 

            Чл. 15. Кметът на общината внася предложенията за поемане на дългосрочен и краткосрочен дълг, които се разглеждат и одобряват от Общинския съвет.

            Чл. 16. Предложението за поемане на дългосрочен дълг трябва да отговаря на следните условия:
            1. проектът да е от полза на местната общност;
            2. предложението да е придружено от пълно описание на проекта - наименование, цели, технико-икономическа обосновка, очаквани срокове за реализация и социално-икономически анализ на очакваните резултати от осъществяването на проекта;

            3. да е приложено подробно описание на всички финансови параметри на проекта - всички източници на финансиране на проекта и размер на съответния финансов ресурс, максимален размер на дълга, срокове и начини за усвояването му, лихвени условия, намерения за погасяване, размер на разходите за консултантски и административно-управленски услуги, източници за погасяване на дълга, влияние на дълговото финансиране и на разходите по обслужването на дълга върху бюджета на общината;  ;
            4. проектът да е предложен за обсъждане на местната общност, чиито становища и предложения са неразделна част от предложението.

            Чл. 17. (1) Кметът на общината оповестява проекта, който ще се финансира чрез дългосрочен дълг, чрез покана за обсъждане, отправена до местната общност. Поканата трябва да съдържа общите параметри на проекта - предназначение, стойност, начин на финансиране и на обезпечаване, както и датата на провеждане на обсъждането.

            (2) Поканата се публикува в един местен  вестник и на сайта на общината, поставя се на обществено достъпно място в сградата на общината и кметствата като датата на обсъждането на проекта е най-малко един месец преди разглеждането на предложението на Общинския съвет.

            Чл. 18. Обществено обсъждане на проект, финансиран чрез дългосрочен дълг от община Гулянци се извършва при спазване на следния ред:

            1. Общественото обсъждане се провежда на определена дата  при следния дневен ред:

            а/  представяне на проекта, който ще бъде финансиран чрез дългосрочен дълг в т.ч.:

            - описание на идеята на проекта;

            - доказателства за обществената му значимост;

            - икономически параметри на проекта;

            - предлаган начин и параметри на финансиране.

            б/ обсъждане с присъстващите граждани от общината;

            в/ становища и предложения от присъстващите на обсъждането граждани;

            г/ съставяне на протокол с мнения и предложения;

            (2) В общественото обсъждане вземат участие и лица експерти взели участие в изготвянето на проекта, за отговор на поставени въпроси.

            (3) Кметът на Общината или упълномощено от него лице ръководи общественото обсъждане.

            (4) За провеждането на общественото обсъждане се води протокол от определено със заповед на кмета лице.

            (5) Всички представители на местната общност могат в 7-дневен срок след провеждане на обществено обсъждане да предоставят писмени становища, които са неразделна част от протокола по т. 4 на чл.16.

            (6) По преценка на кмета проектът може да се актуализира с изразените предложения.

            Чл. 19. Протоколът от общественото обсъждане е неразделна част от предложението на кмета по чл. 15 от Наредбата.

            Чл. 20. Предложението за поемане на краткосрочен дълг трябва да е придружено с описание на финансовите параметри на дълга - размер на краткосрочния дълг, срокове, начини и намерения за усвояването му, лихвени условия, намерения за погасяване, източници за погасяване, влияние на дълговото финансиране и на разходите по обслужването на дълга върху бюджета на общината. 
            Чл. 21. (1) Общинският съвет приема решение за поемане на дълг, като определя:

            1. максималния размер на дълга, изразен чрез номиналната му стойност;

            2. валутата на дълга;

            3. вида на дълга съгласно чл. 3;

            4. начина на обезпечавани;

            5. условията за погасяне;

            6. максималния лихвен процент, такси, комисионни и други.

            (2) Решението по ал. 1 се приема с мнозинство повече от половината от общия брой на общинските съветници или след провеждане на местен референдум по решение на Общинския съвет.

            (3) С решението по ал. 1 общинският съвет възлага на кмета на общината да проведе процедурата за избор на финансова или кредитна институция, която да осигури необходимото финансиране на проекта, или на финансов посредник при емитирането на общински ценни книжа. 

        (4)       Общинският съвет не може да приема решения за поемане на дългосрочен общински дълг след изтичането на 39 месеца от неговото избиране.
            Чл. 22. Кметът на общината изпраща на Министъра на финансите с копие до Сметната палата решението по чл. 9, ал. 2 от ЗОД в 10-дневен срок от неговото приемане заедно с годишния отчет за състоянието на общината.

            Чл. 23. Процедурата за избор на финансова институция при поемане на дългосрочен и краткосрочен дълг се провежда по реда на Закона за обществените поръчки.

 
Глава пета

РЕГИСТРАЦИЯ НА ОБЩИНСКИ ДЪЛГ
 

            Чл. 24. (1) Общината води, съхранява и предоставя на МФ информация за поетия от Общината дълг в съответствие с изискванията на ЕС и на българското законодателство за отчетността, статистиката и бюджетирането на публичния сектор.

            (2) Редът, начинът и сроковете за отчитане и предоставяне на информацията по

ал. 1 се определя с наредба на Министерство на финансите.   

            (3) Воденето, съхранението и предоставянето на информацията за поетия от общината дълг се осъществява в дирекция ФСД.

            Чл. 25.(1)  Регистърът на общината е разделен на следните подрегистри:

            1. подрегистър на емитираните общински ценни книжа;

            2. подрегистър на заеми, предоставени на общината;

            3. подрегистър на издадените общински гаранции.

            (2) В регистъра се вписват следните обстоятелства:

            1. решенията на Общинския съвет по чл. 17, ал. 1 и чл. 40, ал. 4 от Закона за общинския дълг;

            2. срочността на дълга, промените на срочността, амортизационната схема на дълга;

            3. забава в обслужването на дълга повече от 30 дни.

 Глава шеста

ДРУГИ РАЗПОРЕДБИ
 ОБЩИНСКИ ГАРАНЦИИ
Чл. 26. Гарантиран от общината дълг са всички финансови задължения, за които с решение на общинския съвет са издадени гаранции от името и за сметка на общината при спазване изискванията на Закона за общинския дълг и настоящата наредба.

Чл. 27. (1) Общината може да гарантира дълг само на търговски дружества, в които общинското участие е над 50 на сто от капитала на дружеството, ако дългът е поет за финансиране на инвестиционни проекти и текущи разходи от полза на местната общност и има предоставено обезпечение в полза на общината.

 (2) Предложението за издаване на общинска гаранция трябва да отговаря на условията от Наредбата.

(3) Кметът на общината внася в общинския съвет предложението за издаване на общинска гаранция заедно с доклад за статута и финансовото състояние на дружеството и договора за поемане на дълг, който общината гарантира.

(4) Решението за издаване на общинска гаранция се приема с мнозинство повече от половината от общия брой на общинските съветници или след провеждане на референдум по решение на общинския съвет.

Чл. 28. Кметът на общината участва в преговорите за поемане на дълг с общинска гаранция и подписва от името на общината споразуменията за издаване на общинска гаранция или гаранционните писма.

Чл. 29. Промени в гарантирания от общината дълг, засягащи размера и/или срока на погасяването му, се правят след предварително одобрение от Общинския съвет от Наредбата.

Чл. 30. Получателите на средства по гарантиран от общината дълг ежемесечно до 5-то число на месеца, следващ отчетния месец, предоставят на кмета на общината информация за обслужването на дълга.

Чл. 31. (1) Лихвите, погашенията по главницата и всички такси, комисиони и други подобни разходи по обслужването на гарантирания от общината дълг се заплащат от кредитополучателите.

(2) Плащане по общинска гаранция се дължи само в случаите, когато кредитополучателят не извърши частично или цялостно плащане по кредита в съответствие с условията по договора за заем и кредиторът е предприел мерките и действията, предвидени в съответния договор за заем, за събиране от кредитополучателя на дължимите суми.

Чл. 32. Когато изискванията на чл. 26 не са предвидени в споразумението за издаване на общинска гаранция, кметът на общината уточнява с кредитора конкретни мерки, които трябва да бъдат предприети, когато се дължи плащане по общинска гаранция, както и сроковете, в които общината трябва да плати просрочената сума.

Чл. 33. От деня на извършване на плащане по общинска гаранция общината встъпва в правата на кредитора по договора за заем до размера на извършеното плащане.

Чл. 34. (1) Кредитополучателят е длъжен да възстанови в пълен размер сумите, изплатени на кредитора по общинска гаранция, и направените разходи във връзка с плащането.

(2) Кметът на общината предприема всички мерки съгласно действащото законодателство за възстановяване на сумите, изплатени по общинска гаранция.
Глава седма.

ОБЩИНСКИ ЦЕННИ КНИЖА
Чл. 35. Поемането на дълг чрез емисия на общински ценни книжа се извършва при условията и по реда на глави четвърта и пета на Закона за общинския дълг и настоящата наредба.

Чл. 36. Когато емисията на общински ценни книжа е предназначена за публично предлагане, се прилагат разпоредбите на Закона за публичното предлагане на ценни книжа.

Чл. 37. (1) Когато емисията на общински ценни книжа не е предназначена за публично предлагане, инвеститори могат да бъдат единствено институционални инвеститори по смисъла на § 1, т. 1, буква "в" от допълнителните разпоредби на Закона за публичното предлагане на ценни книжа.

(2) В случаите по ал. 1 информацията, необходима на инвеститорите за точна оценка на икономическото и финансовото състояние на общината и на правата, свързани с ценните книжа се оповестява в интернет страницата на Община град  Гулянци

Глава седма 
Други разпоредби

            Чл. 38. (1) Постъпленията от дълга могат да се използват само по предназначението, за което Общинският съвет е одобрил поемането на дълга.

              (2) Временно свободните постъпления по дългосрочен дълг до момента на тяхното влагане в проекта по чл. 14 могат да бъдат инвестирани само в български държавни и ценни книжа.

            Чл. 39. Когато общината забави обслужването на дълга повече от 30 дни, кметът на общината и/или кредиторът уведомява в 5-дневен срок Общинския съвет и Сметната палата.

 Допълнителни разпоредби
            § 1. По смисъла на тази наредба:
            1. "Краткосрочен дълг" е дълг със срок за изплащане до една година.
            2. "Дългосрочен дълг" е дълг със срок за изплащане над една година.
            3. "Форсмажорно обстоятелство" е непредвидено и непредотвратимо събитие от извънреден характер, което не може да се избегне или последиците от което не могат да се предотвратят.
            4. "Местна общност" са лицата по т. 3 от § 1 на допълнителната разпоредба на Закона за общинските бюджети.

               §2. Настоящата Наредба е приета с Решение на Общински съвет № 650/23.02.2019 година.

